

**Republika e Kosovës**

**Republika Kosova-Republic of Kosovo**

***Qeveria - Vlada - Government***

***Ministria e Punës dhe Mirëqenies Sociale***

***Ministarstvo Rada i Socijalne Zastine – Ministry of Labour and Social Ëelfare***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**Dokument Konsultimi**

**Për**

**Projektregulloren (MPMS) Nr. xx/2018 për ndryshimin dhe plotësimin e Rregullores Nr.02/2013 për funksionimin e Komisionit Mediko-social dhe procedurat e aplikimit për realizimin e të drejtave për persona të verbër**

***Mars/ 2018***

***1. Përmbledhje e shkurtër***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*Baza Ligjore e nxjerrjes së* Projektrregullores (MPMS) Nr. xx/2018 për ndryshimin dhe plotësimin e Rregullores Nr. 01/2013 për funksionimin e Komisionit Mediko-social dhe proceduat e aplikimit për realizimin e të drejtave për persona të verbër *është* **Ligji nr. 04/L-092.**

*Qëllimi i hartimit të Projektrregullores është rregullimi i mënyrës së funksionimit të Komisionit Mediko-social dhe procedurat e aplikimit për realizimin e të drejtave për persona të verbër, përcaktimin e shoqëruesit për përfituesit e kategorisë së parë, pagesën e shoqëruesit në llogari vetëm të bartësit të të drejtës dhe përcaktimin e aftësisë së mbetur për punë.*

***2. Përshkrimi i shkurtër i çështjes***

*Projektrregullorja për procedurat, mënyrën e funksionimit të Komisionit Mediko-social dhe procedurat e aplikimit për realizimin e të drejtave për persona të verbër dhe përcaktimin e shoqëruesit për përfituesit e kategorisë së parë, adreson këto çështje:*

* *Obligimet e MPMS-DP-ve për pagesën e shoqëruesit të përfituesit të kompensimit të personit të verbër;*
* *Shuma e pagesës për shoqëruesin të bëhet në llogari vetëm të bartësit të të drejtës;*
* *Përcaktimin e aftësisë së mbetur për punë;*
* *Regjistrimin dhe raportimin e pagesave;*
* *Procedurat e aplikimit, ankimimit dhe riaplikimit*

***3. Qëllimi i Konsultimit***

*Qëllim kryesor i konsultimit për Projektrregulloren që lidhet me mënyrën, procedurat e aplikimit, pagesën mujore, obligimet e MPMS-DP-ve për pagesën e shoqëruesit të përfituesit të personit të verbër, shumën e pagesës për shoqëruesin e cila duhet të bëhet vetëm në llogari të bartësit të të drejtës dhe përcaktimin e aftësisë së mbetur për punë, është që Organi Propozues të ofrojë për grupet e caktuara të interesit mënyrën më transparente për opinionet dhe vlerësimet e tyre për dispozitat e Projektrregullores.*

*Për këto dhe për arsye të tjera, Qeveria e Kosovës ka konsideruar që forma më e mirë e procesit të politikbërjes në aspektin legjislativ, është konsultimi online me grupet e interesit, të cilat në një mënyrë apo tjetër, ndikojnë drejtpërdrejtë në përmirësimin e cilësisë së akteve ligjore dhe nënligjore dhe në këtë rast në këtë Projektrregullore.*

*Të gjitha komentet, rekomandimet, alternativat tuaja të propozuara në Projektrregullore për funksionimin e Komisionit Mediko-social, mënyrën e pagesës për shoqëruesin dhe përcaktimin e aftësisë së mbetur për punë për personat e verbnër, do t’i analizojmë dhe në afatin sa më të shkurtër do t’i publikojmë dhe inkorporojmë në Projektrregulloren në fjalë.*

***4. Afati përfundimtar për dhënien e komenteve***

*Afati përfundimtar i dhënies së komenteve në kuadër të Projektrregullores për mënyrën e funksionimit të Komisionit Mediko-social, për mënyrën e pagesës për shoqëruesin dhe përcaktimin e aftësisë së mbetur për punë për personat e verbër, është dy (2) javë pune nga data e publikimit.*

*Komentet duhet të dorëzohen në formë elektronike në e-mail adresën:* Skender.Asllani@rks-gov.net *, përmes Platformës Elektronike Online për konsultimet në pjesën ku jepen komentet e përgjithshme dhe specifike.*

*Bashkëngjitur me këtë dokument, gjeni: Projektrregulloren* **Nr. XX/2018 për funksionimin e Komisionit Mediko-social dhe procedurat e aplikimit për realizimin e të drejtave për persona të verbër.**

|  |  |  |  |
| --- | --- | --- | --- |
|  | **Çështjet kyçe** | **Komente rreth draftit aktual** | **Komente shtesë** |
| **1** | Cili është opinioni juaj lidhur me *Projektrregulloren* **Nr. XX/2018 për funksionimin e Komisionit Mediko-social dhe procedurat e aplikimit për realizimin e të drejtave për persona të verbër?** |  |  |
| **2** | Cila është opinioni juaj lidhur me përcaktimin e aftësisë së mbetur për punë? |  |  |
| **3** | Cili është opinioni juaj lidhur me procedurën e aplikimit dhe ankimimit, përkatësisht procedurat e shqyrtimi dhe Riaplikimit? |  |  |
| **4** | Cili është opinioni juaj lidhur me pagesën? A duhet të bëhet pagesa vetëm në emër të bartësit të të drejtës apo edhe të shoqëruesit? |  |  |
| **5** | Cili është mendimi juaj: A duhet që me këtë Projektrregullore të rregullohet diçka tjetër, duke u bazuar në Ligjin përkatës, apo jo? |  |  |